**Priloga 3**

**Ključni poudarki za pripravo neposredne potrditve operacije v skladu s Smernicami za pripravo projektnih predlogov za neposredne potrditve operacij v okviru prednostne osi 3.1 dogovor za razvoj regij**

|  |  |
| --- | --- |
| **Pojem** | **Obrazložitev** |
| **Ekonomsko – poslovna infrastruktura EPI** | Javna gospodarska infrastruktura sestavlja lahko ekonomsko poslovno cono (EPC) ali/in inkubator. |
| **Vlagatelj** | Občina ali več občin. |
| **Podjetniški inkubator** | Kraj, kjer so locirana novonastala podjetja na relativno omejenem prostoru. Osnovni namen inkubatorjev je povečanje možnosti rasti in stopnje preživetja teh podjetij z zagotovitvijo modularnih poslopij,  skupne tehnične infrastrukture, managerske podpore in podpornih storitev. |
| **Ekonomsko - poslovna cona EPC** | Območje več stavbnih zemljišč, ki so v veljavnih prostorskih aktih vlagatelj opredeljena kot območja proizvodnih dejavnosti, površine za industrijo in / ali gospodarske cone, lahko pa so opredeljena tudi kot področja, namenjena mešanim dejavnostim, kot na primer poslovno-storitvena, servisna in obrtna vsebina ipd., pri čemer mora biti območje, ki je predmet vloge za NPO, namenjeno zagotavljanju prostih površin prvenstven malim in srednjim podjetjem (MSP), upoštevajoč smernice glede minimalne zasedenosti prostih površin s strani MSP.  Območje mora biti v prostorskih aktih opredeljeno kot enotna ekonomsko-poslovna ali gospodarska cona. Za ekonomsko - poslovno cono se v nobenem primeru ne šteje posamezna stavba, četudi je namenjena opravljanju gospodarske dejavnosti. |
| **Ureditev EPC** | Ureditev površin EPC in izgradnja infrastrukture na teh površinah. |
| **Razširitev EPC** | Povečanje površin EPC in izgradnja infrastrukture na teh površinah. |
| **Dograditev EPC** | Dograditev že obstoječe EPI, kar vključuje EPC in inkubatorje. Področje, kjer je potrebna dograditev, nima vse potrebne infrastrukture, ki bi omogočala normalno delovanje EPC oz. inkubatorja. |
| **Funkcionalno degradirano območje FDO** | Nezadostno izkoriščeno ali zapuščeno območje z vidnim vplivom predhodne rabe in zmanjšano uporabno vrednostjo, ki lahko predstavlja potencial za razvoj. |
| **Upravičena investicija v EPC** | Javna gospodarska infrastruktura, ki je navedena v Prilogi 5 Pravilnika o vsebini in načinu vodenja zbirke podatkov o dejanski rabi prostora (Uradni list RS, št. 9/04 in 7/18-ZEN-A), in sicer:   * prometna infrastruktura (izgradnja cest znotraj EPC in cest za namen delovanja EPC s pripadajočo infrastrukturo, * energetska infrastruktura, potrebna za delovanje EPC, * komunalna infrastruktura, potrebna za delovanje EPC, * infrastruktura za telekomunikacije in * vodna infrastruktura (samo protipoplavni ukrepi), potrebna za delovanje EPC.   Pri investiciji v vodno infrastrukturo se kot upravičeni stroški štejejo samo protipoplavni ukrepi, ki so v neposredni (fizični) povezavi z delovanjem EPC. Pri tem velja: sofinancira se lahko do 30 % vrednosti upravičenih stroškov protipoplavnih ukrepov, hkrati pa protipoplavni ukrepi ne smejo predstavljati več kot 50 % upravičenih stroškov operacije.  Do sofinanciranja so upravičene tudi tiste aktivnosti, ki se nanašajo na ureditev uporabnih površin, na katerih se bo izvajala poslovna dejavnosti, ob pogoju, da je lastnica teh površin občina in da je izvedba teh aktivnosti skladna z dopisom ministrstva št. 012-7/2018/226 z dne 11. 3. 2019 (potencialni elementi državnih pomoči – objavljeno na spletni strani ministrstva ). Gre za možnost sofinanciranja na primer: gradnje opornih zidov (če je gradnja potrebna za zaščito uporabnih površin in/ali po smernicah za NPO upravičene javne gospodarske infrastrukture), čiščenja in odvoza odpadkov iz uporabnih površin, niveliranja uporabnih površin, rušenja morebitnih obstoječih objektov na uporabnih površinah in drugo. |
| **Upravičena investicija v inkubator** | Gradnja[[1]](#footnote-1) ter oprema.  Zgolj gradnja ali nakup opreme ni upravičena investicija. |
| **Celovita investicija** | Po zaključeni operaciji ima EPC vso potrebno infrastrukturo za nemoteno delovanje in nadaljnje investicije niso potrebne. |
| **Cesta za namen delovanja EPC** | Cesta, ki se nahaja znotraj območja EPC in je prvenstveno namenjena delovanju EPC. Mora imeti priključke / neposredno navezavo na ceste znotraj EPC in vpliva na prometni režim v EPC. |
| **Uporabne površine** | Površine, ki so namenjene izvajanju podjetniške dejavnosti (parcela poslovnega objekta s pripadajočimi zunanjimi ureditvami in infrastrukturo, poslovni prostori inkubatorja). Med te površine se ne štejejo parcele / površine, na katerih ni opredeljeno opravljanje podjetniške dejavnosti oz. niso na voljo za investicije (npr. vodotoki, zelenice, avtobusna postajališča, ceste, skupni prostori, hodniki, avle,…). |
| **Kazalnik** | Merilno orodje za ovrednotenje fizičnih ciljev instrumenta, ki opisno in številčno določi načrt instrumenta in kaže na izid projektov ter se uporablja kot vodilo za spremljanje, ocenjevanje in poročanje o instrumentu in projektih.  Vlagatelj mora v vlogi realno prikazati načrtovane kazalnikov operacije. Preveč optimistična pričakovanja lahko privedejo do nedoseganja zastavljenih kazalnikov in so lahko podlaga za zahtevo za vračilo prejetih sredstev. Podatki iz vloge za NPO (prejete dokumentacije) bodo osnova za spremljanje pričakovanih rezultatov in bodo kot takšni tudi priloga pogodbe o sofinanciranju. |
| **Kazalnik rezultata »zasedenost površin urejene / dograjene / razširjene EPC ali inkubatorja s podjetniškimi dejavnostmi«** | Doseganje kazalnika rezultata pomeni, da izvedena operacija po preteku dveh let od zaključka izkazuje rezultat vsaj 70 % zasedenosti novo opremljenih uporabnih površin EPC ali inkubatorja, namenjenih podjetniški dejavnosti. Pri kazalniku rezultata se upoštevajo le površine, namenjene podjetniški dejavnosti, ne pa tudi ceste, pločniki, parki, zelenice ipd.  Kazalnik se meri kot odstotek uporabljenih novo opremljenih površin v EPC ali inkubatorju za podjetniško dejavnost (najem ali nakup zemljišča v EPC v m2, inkubator stopnja zasedenosti) glede na vse novo opremljene uporabne površine EPC ali inkubatorja, namenjene podjetniški dejavnosti. Šteje se, da se podjetniška dejavnost izvaja, v kolikor MSP izvaja običajne poslovne procese. Površine, na katerih se podjetniška dejavnost že izvaja ob oddaji vloge, se ne štejejo za novo opremljene površine. |
| **Kazalnik učinka**  **»število podprtih investicijskih projektov«** | Kazalnik učinka meri neposreden učinek izvedene operacije, ki v tem primeru predstavlja število zaključenih operacij. Če je operacija uspešno zaključen, je ta kazalnik enak 1. |
| **Kazalnika učinka »površina urejene / dograjene / razširjene / zgrajene EPC (v ha)«**  **ter**  **»površina urejenega / zgrajenega inkubatorja (v m2)«** | Kazalnik učinka meri neposreden učinek izvedene operacije, ki v primeru EPC predstavlja celotno površino urejene / dograjene / razširjene / zgrajene oz. novo opremljene cone, ki je predmet operacije. Pri kazalniku učinka se upoštevajo vse površine urejenega / dograjenega / razširjenega območja s podjetniškimi dejavnostmi, vključno s površinami cest, pločnikov, parkov, zelenic ipd. V primeru inkubatorja kazalnik predstavlja celotno površino urejenega / zgrajenega inkubatorja, ki je predmet operacije.  Površina urejene/dograjene/razširjene EPC ali inkubatorja se meri v ha oz. v m2. |
| **MSP** | Za opredelitev MSP in določitev velikosti podjetja se upošteva določila iz Priloge I Uredbe Komisije 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredba Komisije 651/2014/EU. |

1. Kot gradnja se praviloma šteje obnova oz. rekonstrukcija obstoječega objekta. Samo v izjemnih primerih, opredeljenih v poglavju 3 smernic, je upravičena tudi novogradnja. [↑](#footnote-ref-1)